ইসলামের বিজয়ে যে সব সাহাবায়ে কেরাম তাদের সর্বস্ব বিলিয়ে দিয়েছিলেন তাদের চেয়ে আমাদের শারিরীক ও আর্থিক যোগ্যতা কি কম? আমাদের বাড়ী-গাড়ি, অক্ষরজ্ঞান ও বাঁচবার আয়োজন বরং তাদের চেয়ে সমৃদ্ধতর। ফলে বিচার দিনে এ প্রশ্ন উঠবেই, তাদের তুলনায় আমাদের বিনিয়োগটি কি? কোরআনে বলা হয়েছেঃ ছুম্মা লা তুসআলুন্না ইওয়ামা ইজিন আনিন্নায়ীম। অর্থঃ অতঃপর সেদিন এ প্রদত্ত নিয়ামতের ব্যাপারে অবশ্যই প্রশ্ন করা হবে (সুরা তাকাছূর)। আমাদের এ জীবন, এ সময়, এ সহায়-সম্পদ - সব কিছুই আল্লাহর দান। এগুলি আমাদের নিজ সৃষ্টি যেমন নয় তেমনি কোন নেতা বা শাসকের দানও নয়। ফলে আল্লাহ প্রদত্ত এ নেয়ামত খরচ হওয়া উচিত ছিল আল্লাহরই রাস্তায়। অথচ সেটি বিনিয়োগ হচ্ছে ইসলামে অঙ্গিকারহীন শক্তির ক্ষমতাসীন করার কাজে। আমাদের শ্রম ও ভোটদানের ফলেই আমাদের মাথার উপর বসে আছে আল্লাহর বিরুদ্ধচারিদের আধিপত্য। আমাদের জাতীয় সংগীত, সংস্কৃতি, শিক্ষাব্যবস্থা, স্কুল-কলেজের সিলেবাস, পঠিত পুস্তক, আইন আদালত, রেডিও টেলিভিশন এগুলি কিসের প্রতীক? মুসলমানেরা শুধু মুখে আল্লাহর পক্ষে সাক্ষ্য দিবে তা নয়। বরং একই রূপ সাক্ষ্য দিবে তাদের প্রতিটি কর্ম, প্রতিটি লেখনী ও তাদের গড়া প্রতিটি প্রতিষ্ঠান। আল্লাহ ও তাঁর দ্বীনের পক্ষে সাক্ষ্যদানের মধ্যে দিয়ে প্রতিটি সত্যেও পক্ষে সাক্ষদান তাই প্রতিটি মোমেনের জীবনে অভ্যাসে পরিণত হয়। তাই মুসলিম দেশে আদালতে সত্যবাদী সাক্ষীর অভাব হয়না।